ниж ккана бак1-бак1алъе: Орджоникид-зеялде, Карачаялде, Грозныялде. Хадусан рач1ун Хасавюрталда ч1ана. Инсуца Хасавюрталдаса Буйнакскалде кира баччулаан чол гьакида лъун, машинаби рук1у-нареб мехлъидалха бук1араб. К1удияв вац Г1иса вачунан гьес кумекалъе. Хадуб дун инсул яц Ажиде аск1ове ккана Алма-хъалде. Г1исае бокьун гьевги диде аск1ове вач1ана. Хасав-юрталдасан эмен ун вуго Казахстаналде, гьенир нилъер кулак гьарун рит1арал хъиза-базда аск1ов вук1ун, гьенивги х1алт1ун вуго. Дова эмен хун хадуб Кехурсаги, гьесул эбелги балъго Хасавюрталде щвезарун руго Якъубица, гьединго Има-мирзал Багьавудинги гьесул эбелги балъго щвезарун руго гьес Хасавюрталде. Живгойин абуни хадув рагъде ккун гьенив т1аг1ун вуго.